C 132/126
MT
Il-Ġurnal Uffiċjali tal-Unjoni Ewropea
24.3.2022
Il-Ħamis 7 ta’ Ottubru 2021
48.
Jesprimi d-dispjaċir tiegħu għall-isforzi tal-Gvern Russu biex jissottometti s-soċjetà ċivili, u dan qiegħed iħalli impatt ferm negattiv fuq il-popli indiġeni, billi jillimita l-awtonomija tar-rappreżentanzi tagħhom u tas-sħubijiet tagħhom fil-fora internazzjonali u jimblokka l-aċċess għall-fondi esterni; jinnota li l-NGOs l-oħra, inklużi l-attivisti ambjentali, huma kkonċernati minn problemi simili; 49.
Jafferma li l-attivitajiet kollha fir-reġjun Artiku, inklużi l-ġestjoni u l-użu sostenibbli tar-riżorsi tal-Artiku, għandhom jirrispettaw id-drittijiet tal-popli indiġeni u tal-abitanti lokali l-oħra, u jkunu għall-ġid tagħhom; isostni, f'dan ir-rigward, rabta aktar b'saħħitha bejn l-impriżi li joperaw fl-Artiku u l-komunitajiet lokali ħalli jinħolqu opportunitajiet ekonomiċi u ta' riċerka u impjiegi u jitrawwem l-iżvilupp sostenibbli tar-riżorsi, u jsostni l-implimentazzjoni ta' standard bħall-Protokoll għall-Investimenti fl-Artiku u l-inizjattiva tal-Patt Globali tan-Nazzjonijiet Uniti; ifakkar fl-istrumenti internazzjonali eżistenti li jistabbilixxu l-ġuriżdizzjonijiet, id-drittijiet u l-obbligi tal-Istati għall-ġestjoni u għall-użu sostenibbli tar-riżorsi naturali u jinsisti biex dawn l-istrumenti jkomplu jiġu rispettati bis-sħiħ; jisħaq fuq l-importanza li jiġu żgurati l-kooperazzjoni interpersonali, l-aċċess għall-edukazzjoni u l-opportunitajiet kummerċjali u s-sostenn liż-żgħażagħ fl-Artiku; 50.
Jenfasizza l-importanza li jiġu indirizzati l-aspirazzjonijiet, il-bżonnijiet u l-isfidi tal-popli indiġeni, primarjament f'termini ta' kooperazzjoni interpersonali, konnettività, aċċess għall-internet, edukazzjoni, assistenza fil-qasam tas-saħħa u impjiegi, b'mod partikolari għal dak li għandu x'jaqsam maż-żgħażagħ u mal-gruppi emarġinati; jenfasizza l-bżonn li tiġi inkluża dimensjoni ambizzjuża tal-ġeneru fil-politika Artika aġġornata; jitlob li jissaħħu l-finanzjamenti ta' programmi bħal “north2north” u programmi ta' mobbiltà oħrajn indirizzati speċjalment liż-żgħażagħ li jgħixu fl-Artiku, kif ukoll li jiżdiedu s-sostenn u r-riżorsi biex tingħata għajnuna lill-popli tal-Artiku ħalli jadattaw ruħhom għat-tibdil profond iddeterminat mit-tibdil fil-klima; 51.
Itenni l-appell tiegħu lill-Istati Membri kollha biex jirratifikaw mill-aktar fis il-Konvenzjoni Nru 169 tal-ILO dwar il-Popli Indiġeni u Tribali;
Xjenza u għarfien 52.
Jistieden lill-Istati Artiċi jonoraw l-impenji li ħadu fl-ambitu tal-Konvenzjoni dwar id-Diversità Bijoloġika, b'mod partikolari fir-rigward tal-konservazzjoni in situ; jistieden lill-Istati kollha jiżguraw li l-popli indiġeni u l-komunitajiet lokali tal-Artiku jkunu inklużi fid-deliberazzjonijiet u fil-proċessi deċiżjonali tal-fora internazzjonali tad-diplomazija rilevanti relatati mal-klima u mal-bijodiversità; isostni r-rakkomandazzjoni tal-popli indiġeni biex ikollhom aċċess għall-finanzja­ menti tal-Fond Ekoloġiku għall-Klima għall-inizjattivi tagħhom ta' mitigazzjoni u adattament sostenibbli; 53.
Jissottolinja l-kontributi importanti tal-UE u tal-Istati Membri tagħha lix-xjenza polari, li se jkunu neċessarji biex nifhmu l-effetti globali u lokali tat-tibdil fil-klima, u l-importanza tal-għarfien bħala pedament tad-deċiżjonijiet politiċi u tal-iżvilupp sostenibbli fl-Artiku; itenni l-appell tal-14-il Konferenza tal-Parlamentari tar-Reġjun Artiku biex tissaħħaħ il-bażi tal-għarfien u titjieb il-kooperazzjoni xjentifika b'inizjattiva ġdida għas-Sena Polari Internazzjonali; isostni l-isforzi internazzjonali fil-qasam tax-xjenza, l-għarfien u l-innovazzjoni b'dimensjoni Artika u l-kooperazzjoni dwar ir-riċerka fl-Artiku, pereżempju l-konklużjoni u l-implimentazzjoni tal-Ftehim dwar it-Tisħiħ tal-Kooperazzjoni Xjentifika Internazzjonali fl-Artiku; 54.
Jinnota li l-UE kienet wieħed mill-finanzjaturi ewlenin tar-riċerka dwar l-Artiku permezz ta' programmi bħal Orizzont 2020; jisħaq fuq il-bżonn li jiżdiedu l-finanzjamenti tal-UE fis-settur tar-riċerka u tal-iżvilupp fl-Artiku; jitlob aktar viżibbiltà u koordinament aħjar tar-riċerka u tal-innovazzjoni relatati mal-Artiku, anki fl-ambitu ta' Orizzont Ewropa; jistieden lill-Kummissjoni tforni stampa komprensiva tal-finanzjamenti tal-UE ddedikati għar-reġjun u għall-komponenti Artiċi tal-programmi orizzontali tal-UE u jħeġġeġ lill-UE timplimenta pjan ta' investiment ambizzjuż, li jħares fil-bogħod u sostenibbli mil-lat ambjentali għall-Artiku; jemmen li tali pjan għandu jżid il-finanzjamenti f'oqsma kruċjali bħar-riċerka xjentifika u jalloka aktar riżorsi lir-riċerka, lill-iżvilupp u lill-innovazzjoni, lill-infrastrutturi spazjali, diġitali u tat-trasport, lit-teknoloġiji spazjali, lit-trasport marittimu sostenibbli, lill-estrazzjoni u lill-ipproċessar sostenibbli tal-materja prima, lill-enerġija rinnovabbli u lill-attivitajiet l-oħra b'emissjonijiet baxxi ta' karbonju u lit-turiżmu; jenfasizza l-ħtieġa li jitjiebu s-sinerġiji bejn l-istrumenti ta' finanzjament eżistenti sabiex tiġi evitata l-possibbiltà ta' duplikazzjoni u tiġi żviluppata sal-massimu l-interazzjoni bejn il-programmi interni u esterni tal-UE; 55.
Jinnota li l-Artiku joffri potenzjal enormi f'termini ta' innovazzjoni u użu sostenibbli tar-riżorsi, billi jiġu żviluppati prattiki li jistgħu mbagħad jiġu implimentati fuq livell globali, u jikkostitwixxi prova, fost oħrajn, għal proġetti ġeotermiċi, eoliċi u idroelettriċi, għall-produzzjoni tal-azzar b'żero emissjonijiet ta' karbonju u għall-produzzjoni ta' batteriji aktar ekoloġiċi; jirrikonoxxi l-kontribut tal-programmi spazjali tal-UE bħal Copernicus u Galileo, tas-Servizz Ewropew ta' Navigazzjoni b'Kopertura Ġeostazzjonarja u tal-komunikazzjonijiet bis-satellita għas-sikurezza u għas-sigurtà tal-ambjent,